
SANTSACIONALS! 

Els Castellers de Sants 
van fer la seva millor actuació 
en el transcurs de 22è Concurs de Castells de 
Tarragona. Van descarregar el 2 de 8, el 3 de 8 i 
van carregar un 3 de 9 que serà històric. 
L’alegria es desfermà i durant la resta del dia i 
els Borinots van celebrar efusivament 
la important fita. Pàgina 10 




Més d'una dècada 

revolucioní » 1 


Festa Major 

Un any més, la burxa ha volgut fer un petit re¬ 
sum del que ha estat la Festa Major de Sants 
d’enguany, amb les valoracions d’alguns car¬ 
rers i de la Festa Major Alternativa, de la qual 
cal destacar la demanda del Parc de l’Espnya 
Industrial, el CremaPicaPuja i el concert del 
dissabte 30. PÀGINES CENTRALS 



L’argument principal de la propietat és el suposat mal estat de la finca, fet que no sembla confirmar-se per les imatges. NATÀLIA RAMOS 


En moviment 


El 12-0 se 
segueix 
celebrant al 
districte 

PÀGINA 9 

Després de 25 anys, l’homenatge a la 
bandera organitzat per grups d’ultra¬ 
dreta segueix obtenint el permís per 
part de la Generalitat i l’Ajuntament. 
Aquest any, diversos grups d’ultradre¬ 
ta han convocat gent de tot l’Estat, 
amb la confirmació de dos autocars 


des de Madrid i València. Enguany, la 
protesta antifeixista tornarà al barri i 
ja s’ha convocat una manifestació a la 
plaça de Sants per al mateix 12-0 al 
matí. Per tal de contextualitzar els ac¬ 
tes que tindran lloc en aquesta data, 
la burxa ofereix un article explicatiu 
de la convocatòria antifeixista, una 
cronologia dels conflictes que ha ge¬ 
nerat la concentració ultradretana al 
barri des del 1983 i un fragment del 
manifest de l’Assemblea de Barri de 
Sants. 


Opinió _ 

Despenalitzem 

l’avortament! 

PÀGINA 2 

Enguany, el Dia Internacional per a 
la Despenalització de l’Avortament 
ha vist com el tema de la interrupció 
voluntària de l’embaràs estava per fi 
a l’agenda política. Tanmateix, en el 
debat polític continua obviant-se una 
de les reivindicacions cabdals del 
moviment feminista: la impossibilitat 
de realitzar la interrupció de l’em¬ 
baràs a la xarxa pública. 


Vallespir, 25 
pendent de 
judici 


El veïnat afectat per l’assetjament im¬ 
mobiliari que està exercint la família 
Puigpelat a l’edifici del carrer Vallespir 
està pendent de judici, previst per al 16 
d’octubre. 

En la vista prèvia, celebrada el 22 de 
setembre i on les dues parts implicades 
van presentar els informes dels seus ar¬ 
quitectes respectius, es van posar de 
manifest les contradiccions entre les 
dues versions. D’una banda, la propie¬ 
tat va declarar que les despeses de reha¬ 
bilitació de l’habitatge superaven el 
50% del seu valor, raó per la qual la Llei 
d’arrendaments urbans els permetria 
declarar-se en ruïna econòmica. D’a¬ 
questa manera, es podria procedir a 
rescindir els contractes de la majoria 
dels inquilins. 


Arreu _ 

Casellas 
abandona la 
vaga de fam 

PÀGINA 11 

La lluita del pres anarquista Amadeu 
Casellas s’ha estès arreu del territori. 
L’osonenc ha abandonat la vaga de 
fam que duia a terme, ja que el Síndic 
de Greuges li ha promès la concessió 
del tercer grau quan hagi superat les 
seqüeles físiques i anímiques que li 
han provocat la vaga de fam. 


D’altra banda, l’arquitecte dels lloga¬ 
ters afirma que les despeses no superen 
el 13%. Les maniobres de la propietat 
fan sospitar al veïnat que darrere s’hi 
amaguen interessos especulatius: des¬ 
fer-se dels llogaters de renda antiga per¬ 
metria vendre la finca a un preu molt 
elevat, atesa la revalorització que està vi¬ 
vint la zona amb l’arribada del tren d’al¬ 
ta velocitat. 

Els inquilins afectats també denun¬ 
cien la desídia de la propietat a l’hora 
d’arreglar els desperfectes de l’immo¬ 
ble: fa sis anys que esperen que es repa¬ 
ri la canonada d’aigües fecals. Davant la 
manca de resposta, dos anys enrere es 
va denunciar la situació i, tot i que hi va 
haver una sentència favorable, la pro¬ 
pietat se n’ha desentès. Pàgina 4 


Entrevista 
a Enric Duran 



Protagonista de l’expropiació de 
492.000 euros com a acció per 
denunciar el sistema bancari. Ha 
destinat gran part dels diners als 
moviments socials. PÀGINA 12 

Opinions 


Editorials 


La seva 
crisi, 
el nostre 
problema 

L’assetjament 
immobiliari és una de 
les cares d’una crisi 
que, per a nosaltres, ja 
fa temps que dura. Una 
crisi que ara comença a 
afectar els que tenen les 
butxaques més plenes. 


Opinió 

Dret a 

l'avortament 
a la xarxa 
pública 


Montse Cervera 
Ca la Donaz 

Enguany, el Dia Internacional per a la 
Despenalització de l’Avortament, el 
28 de setembre, ha vist com el tema 
de la interrupció voluntària de l’em¬ 
baràs estava per fi a l’agenda política. 

Al Govern no li ha quedat més re¬ 
mei que insinuar un petit gest, des¬ 
prés de les detencions, autoinculpa- 
cions i mobilitzacions dels darrers 
mesos. L’únic que ha fet fins ara és dir 
que la llei ja té 20 anys i que les coses 
han canviat, tot i que ja havien dit 
que, aleshores, fa 20 anys, també era 
una despenalització totalment insufi¬ 
cient, que no garantia el dret de les 
dones a decidir i que no es podia dur 
a terme dins la xarxa pública. 

I volem insistir en el tema de la 
xarxa pública perquè en aquesta co¬ 
missió d’experts i expertes, constituï¬ 
da pel Govern, no hi som ni el movi¬ 
ment feminista ni els col·lectius de 
professionals que estan fent avorta¬ 
ments actualment. I aquest tema no 
sembla que estigui a l’agenda pública 
per part de ningú més que el movi¬ 
ment feminista. 

Ja hem dit abastament en altres es¬ 
tudis que a la xarxa pública només 
s’operen el 2,5% de les interrupcions 
voluntàries dels embarassos i que 
aquí, a Catalunya, com a herència ens 
ha quedat un programa on es finança 
amb diner públic un 20% dels avorta¬ 
ments i de manera parcial, sempre 
que puguis demostrar que no tens re¬ 
cursos, és a dir, peregrinant per un al¬ 
tre programa assistencial abans d’ac¬ 
cedir a un dret que, de fet i a la pràc¬ 
tica, no ho és. 


P er il·lustrar l’article de 
l’assetjament immobiliari a 
Vallespir, 25, la burxa va visi¬ 
tar el pis principal del bloc. 
Per tal d’evitar la intimidació de les 
càmeres, el fotografiat va treure el 
Romancero Gitano, de García Lor¬ 
ca, i va començar a llegir-lo, fins a 
arribar al «yo ya no soy yo, ni mi 
casa es ya mi casa», fent-nos estre¬ 
mir. Cada dia arriben notícies, farci¬ 
des de xifres, sobre la tan esmenta¬ 
da crisi. Obres que s’aturen per sus¬ 
pensió de pagaments de l’empresa 
constructora (com les destrosses a 
la Vall Fosca), milers de persones a 
l’atur, hipoteques que deixen de 
pagar-se, empreses que tanquen al 
nostre territori per poder «desloca- 
litzar-se» i explotar amb més marge 
de benefici a altres països... I lla¬ 
vors, arriben mesures indignants 


No és que ens entestem a dir 
«avortament lliure i gratuït» perquè sí, 
sinó que la nostra proposta demanda 
un pla d’urgència però realitzat amb 
el termini necessari per fer que sigui 
possible anar ampliant aquest tant 
per cent tan reduït. 

Un pla que reculli tota la realitat de 
l’avortament, és a dir, que comenci a 
les universitats i prepari metges i met¬ 
gesses per a la realització de les inter¬ 
vencions, tant al primer trimestre 
com al segon. Un protocol per a aten¬ 
ció primària, treballadores socials i 
centres de planificació familiar que 
garanteixi l’atenció, l’accés i el segui¬ 
ment de l’avortament per poder im¬ 
plementar mesures de prevenció i 
educació de l’anticoncepció realistes i 
amb la participació i el consentiment 
de les dones que ho sol·licitin. Cal te¬ 
nir en compte que una situació de 
risc no és tant la manca d’informació 
com la pobresa o la marginació i l’ex¬ 
clusió, ja que estem veient que les da¬ 
des inclouen cada vegada més dones 
immigrades. 

«A la xarxa 
pública només es 
fan el 2,5% de les 
interrupcions 
voluntàries dels 
embarassos» 

Per tant, és un problema de volun¬ 
tat política, i de recursos econòmics, 
important però imprescindible i que 
no preveu només el pagament dels 
avortaments als centres actuals, sinó 
que comporta que es pugui fer com 
una prestació sanitària específica amb 
totes les mesures complementàries 
que l’acompanyen. 

I això també suposa la regulació de 
l’objecció de consciència i la no-cri- 
minalització ni discriminació dels i les 


com les de la injecció de diners pú¬ 
blics a l’empresa privada, com el 
que vol dur a terme Bush als EUA. 
No serà que la crisi és una crisi dels 
beneficis desorbitats que fins ara 
s’han estat obtenint i que s’està sal¬ 
vant a costa dels de sempre? El re¬ 
sultat és aquesta política de passar 
per damunt de qualsevol. En el cas 
de Vallespir, 25 ens trobem amb 
uns propietaris que pretenen fer fo¬ 
ra els inquilins del seu immoble i 
fer que amb la seva pensió de jubi¬ 
lació, i amb uns quants anys a 
l’esquena, abandonin la seva casa 
de tota la vida, el seu veïnat, i es 
busquin la vida. Com si abundessin 
els propietaris que busquen aquest 
tipus d’inquilins, quan amb els 
estudiants poden fer molt més ne¬ 
goci, encara que no tractin amb 
tanta cura la casa. 


professionals que duen a terme els 
avortaments. 

Tornem a insistir-hi: els centres de 
planificació familiar complien als anys 
vuitanta una part d’aquest requisits. 
Hauríem de tornar a incorporar 
aquest tipus de seguiment i atenció de 
qualitat als programes de Serveis d’A¬ 
tenció a la Salut Sexual i Reproductiva. 


I després de 
laFMA... 


La Festa Major 
Alternativa de Sants va 
superar, amb nota, la 
seva catorzena edició. 

Unes festes que seran 
recordades per un cap 
de setmana nòmada i 
sense espai, i per un 
barri que es mou pel 
que vol. 


Per tot això seguim endavant amb 
la nostra campanya per a la despena¬ 
lització total de l’avortament i per 
aconseguir que sigui un dret que pu¬ 
guin exercir les dones que ho sol·lici¬ 
tin, i que pugui ser dut a terme a la 
xarxa sanitària pública també amb tot 
tipus de garanties legals i sanitàries. 



S i li explicam a algú de fora de 
Sants que s’ha organitzat una 
festa autogestionada i popu¬ 
lar, amb desenes i desenes de 
persones implicades, a la qual han 
assistit milers de persones... I li aca- 
bam dient que no tenien un espai fix 
durant el cap de setmana i que es va 
fer de manera nòmada, no s’ho creu¬ 
rà. Com sempre es diu, la realitat 
supera la ficció i, a Sants, no ens fan 
falta actors de Hollywood, ja en te¬ 
nim abastament amb la parella Mora- 
leda-Sans. Un cop més, el Districte 
ha brillat per la seva nul·la predispo¬ 
sició a escoltar una gran part del bar¬ 
ri que va decidir, ja fa 14 anys, ende¬ 
gar unes festes del i per al barri. Les 
festes van acabar, però les reivindica¬ 
cions seguiran ben vives durant tot 
el curs. I l’any que ve... seguirem 
exigint l’Espanya Industrial. 


Cartes 


maaeu 


Jordi Soler 

Amadeu Casellas és un anarquista 
pres per uns atracaments fets als 
anys setanta. Mai s’ha tacat les mans 
de sang i està pagant una pena molt 
més llarga que el més sanguinari 
dels assassins. El poder ha fet tripi¬ 
jocs per negar-li la sortida en lliber¬ 
tat condicional i, fins i tot, el bene¬ 
fici de rebre algunes visites com les 
de diputats d’ERC i ICV. Potser ens 
hauríem de preguntar per què es 
produeix aquest acarnissament en 
la figura d’aquesta persona. Per ser 
rebel? Per ser anarquista? Ens cal¬ 
drà, a tots els llibertaris que encara 
estem al carrer, fer força perquè sur¬ 
ti en llibertat abans que el sistema 
penitenciari acabi amb ell. Perquè 
encara hi ha combat. 

El Centre 
Social a 
Internet 


J. Font i Ollé 

Per fi el Centre Social de Sants té 
pàgina web! És una alegria comptar 
amb aquesta eina per saber què s’hi 
cou, perquè el munt de feina que 
s’hi fa arribi a molta més gent. Tot i 
que encara es troba en un estat 
molt embrionari, estem esperant 
veure-la créixer i ajudar-la a fer-se 
gran. Projectes com aquest, Barri- 
Sants.org, etc., fan que la feina que 
es fa al barri de Sants trobi ressò a la 
xarxa. 

Mès'ínFórmàcïo: 

http://www.centresocialde- 

sants.org/ 

Envia'ns el teu escrit a 
laburxa@barrisants.org 
o a Can Vies 
(Jocs Florals, 42. BCN 08014). 

Sants 


Centenars d’afectats per expedients 
de regulació a la Zona Franca 



Mobilitzacions contra l’expedient de regulació presentat per Nissan el gener del 2008. EDU BAYER 


La Zona Franca, tradicional 
seu d'empreses automobilís¬ 
tiques i del metall, està en 
alerta. En les darreres setma¬ 
nes han estat les plantilles de 
Nissan i Freudenberg les que 
han hagut d'afrontar expe¬ 
dients de regulació d'ocupa¬ 
ció (ERO) i intents de retalla¬ 
des de drets laborals, i mol¬ 
tes altres empreses estan 
expectants pels efectes de la 
crisis d'aquests sectors. 

Àlex Tisminetzky 

Sants 


Des de ja fa uns mesos, la tan reitera¬ 
da crisi posa en perill els llocs de tre¬ 
ball de centenars de veïns del distric¬ 
te, com ja va passar en els darrers 
anys en els casos de Frape Beher, Mi- 
niwatt i Ferraz. 

A mitjan any es calculava en 14.700 
les persones que havien perdut la fei¬ 
na a Catalunya, i el sector de l’auto- 
moció, un dels pilars de la indústria 
catalana, n’és un dels més afectats, 
com ho ha demostrat el darrer expe¬ 


dient de regulació de SEAT. Si bé és 
cert que el que s’ha anomenat procés 
de desertització del teixit industrial ja 
fa temps que va començar, la crisi fi¬ 
nancera està tenint una incidència es¬ 
pecial en empreses de l’automòbil 
per la baixada en les vendes. 

POSSIBLE DESLOCALITZACIÓ DE 
FREUDENBERG 

L’empresa alemanya Freudenberg, 
que es dedica a la fabricació de com¬ 


ponents de vehicles, va anunciar a 
mitjan setembre la seva intenció de 
tancar la planta de la Zona Franca, on 
hi treballen 140 persones. El grup 
justifica l’ERO per «les fortes pèrdues 
acumulades a causa dels alts costos 
de producció» i té la intenció de tras¬ 
lladar la producció a Romania i Fran¬ 
ça. El comitè d’empresa, després de 
múltiples concentracions i reunions, 
ha aconseguit suspendre temporal¬ 
ment l’ERO per negociar un pla de 


viabilitat. Al tancament d’aquesta edi¬ 
ció, encara no s’ha fet públic el resul¬ 
tat de les converses. 

TANCAMENTS D’EMPRESES 
I REQUALIFICACIONS 

La Zona Franca està vivint un impor¬ 
tant procés de transformació. L’arriba¬ 
da del metro, l’ampliació de la Fira, la 
Ciutat Judicial i la construcció d’un 
barri amb 10.000 habitatges han reva- 
loritzat aquest gran espai industrial. 


Des de la Federació de Treballa¬ 
dors de Catalunya alerten que les re- 
qualificacions de sòl estan esdevenint 
una nova estratègia per ampliar els 
beneficis empresarials. Només hem 
de recordar el cas de Miniwatt, tanca¬ 
da el 2005, els terrenys de la qual van 
ser venuts a la Immobiliària Urbis, 
després de ser requalificats, i on es 
comenaçarà a construir el nou barri 
de la Marina del Prat Vermell. 


Entrevista 



la burxa s'ha posat en con¬ 
tacte amb un membre de 
la CGT, present a la Nissan 
de la Zona Franca, per 
explicar-nos en quina situa¬ 
ció es troba l'empresa 
davant les notícies de crisi 
al sector de l'automoció. 


À. T. 

Sants 


Quina és la situació a l’empresa? 
Encara no tenim cap ERO sobre la 
taula, però ens el veiem gairebé al 


«A la Nissan esperem 
el pitjor» 

Javier Turrillo 

Membre de la CGT a Nissan Zona Franca 


damunt. Actualment l’empresa està 
aprofitant al màxim una clàusula de 
flexibilitat horària del conveni que 
li permet enviar-nos a casa determi¬ 
nats dies al mes. Aquests dies els 
haurem de recuperar en dissabtes o 
festius. A més, diferents actuacions 
de la direcció ens fan creure que 
cap a l’octubre ja es prendran me¬ 
sures més dràstiques, que podrien 
arribar a acomiadaments, i ens es¬ 
tem preparant per a això. 

Quina és la posició de CGT? 

Ara mateix estem demanant a la 
multinacional que doni a conèixer 
els resultats econòmics dels darrers 
mesos. En els últims anys han tin¬ 


gut molts beneficis, i creiem que 
encara en tenen, però intenten 
amagar aquestes dades per atemo¬ 
rir la plantilla, actuen amb molt se- 
cretisme per crear alarma. 

El seu hermetisme, però, no ha 
pogut amagar que, segons dades de 
l’Associació Nacional de Fabricants 
d’Automòbils i Camions, del gener 
a l’agost Nissan ha augmentat les 
matriculacions en un 20,6% respec¬ 
te a l’any anterior, que ja van ser 
molt altes. 

En tot cas, ens estem preparant 
per afrontar qualsevol mesura de 
l’empresa, fins i tot un ERO. Cap a 
l’octubre segur que tindreu notícies 
nostres. 


Mobilitzacions contra 
les 65 hores 


Sindicats combatius, movi¬ 
ments socials i organitzacions 
polítiques d'esquerres han ini¬ 
ciat una campanya contra la 
directiva europea que permet 
treballar 65 hores setmanals. 

Àlex Tisminetzky 

Sants 


El 9 de setembre la Casa de la Solidari¬ 
tat va acollir uns cent representants de 
nombroses entitats per consensuar un 
calendari de mobilitzacions contra la 
directiva de les 65 hores. La multitudi¬ 
nària presència de veterans i nous llui¬ 
tadors feia preveure que les mobilitza¬ 
cions que es preparen seran massives. 

A la reunió es va deixar constància 
de la manca d’informació que hi ha en¬ 
tre la ciutadania respecte a la nova nor¬ 
mativa que ha legalitzat les jornades de 
10 i 12 hores diàries durant sis dies a la 
setmana, i que intenta deixar sense 


efectes els convenis col·lectius i la re¬ 
presentació dels treballadors. Alhora, 
segons han declarat representants de la 
Xarxa contra els Tancaments d’Empre¬ 
ses, una de les impulsores de la cam¬ 
panya, les directives «si s’aproven és 
per aplicar-se», fet que dóna als empre¬ 
saris noves possibilitats per estendre 
les jornades laborals, «inicialment afec¬ 
tant només els sectors més desprote- 
gits de la societat, per generalitzar-ho 
posteriorment a les noves generacions 
de treballadors». 

Les mobilitzacions es van iniciar el 
dimarts 7 d’octubre, coincidint amb la 
data triada per CCOO i UGT per fer 
aturades de quinze minuts als centres 
de treball. Des de l’organització de la 
campanya es va criticar durament els 
sindicats institucionals per les seves 
posicions «tèbies i col·laboracionistes 
amb les patronals». La convocatòria va 
incloure una manifestació pel centre 
de Barcelona, concentracions en po¬ 
bles i barris i aturades a múltiples cen¬ 
tres de treball i d’estudi. 

Sants 


APEU DE CARRER 


Mentides 


Pau Canela Barrull 

«La mentida és l’asserció feta 
cientment contra la veritat.» 

Sota aquesta premissa diversos 
milers de persones es van mani¬ 
festar pel centre de Barcelona el 
passat 29 de setembre, convocats 
pels partits polítics Ciutadans de 
Catalunya i el Partit Popular i se¬ 
cundada per una vintena d’enti¬ 
tats i associacions de P Estat es¬ 
panyol. La marxa, encapçalada 
pels dirigents de les formacions 
polítiques, denunciava la discri¬ 
minació del castellà al Principat. 
En aquesta ocasió, es va poder 
veure el volum de gent (no gaire 
gran si el comparem amb el seu 
nombre de votants) que es creu 
aquesta mentida (o que ho fa veu¬ 
re) repetida fins a la sacietat des 
dels mitjans de comunicació hos¬ 
tils a qualsevol cosa que faci tuf 
de catalanisme. Una mentida que, 
de tant repetir-se, corre el perill 
d’esdevenir veritat. 

Després de 300 anys d’intentar 
exterminar el català, sense èxit, 
per activa i per passiva, encara te¬ 
nen els nassos de dir que la llen¬ 
gua suposadament discriminada 
als Països Catalans és el castellà. 
Cartes al director de certs diaris, 
reportatges suposadament perio- 
dísitcs de determinades cadenes 
de televisió, declaracions de polí¬ 
tics, etc. no poden amagar el que 
qualsevol persona que visqui aquí 
sap perfectament: les dificultats 
que hi ha per viure plenament en 
llengua catalana dins de les seves 
fronteres lingüístiques. Que 
aquesta mentida funcioni a l’Estat 
espanyol, per ignorància o per 
mala fe, passa; però, a casa nos¬ 
tra, ni parlar-ne! Si volen fer ma¬ 
nifestacions amb base a mentides, 
que vagin a una altra banda, que 
aquí no s’ho empassa ningú. 

Afortunadament, d’aquí a poc 
el Correllengua passarà pel 
nostre barri i la gent que defen¬ 
sem la llengua catalana tidrem 
l’oportunitat de dir la nostra. 
Com a mínim, nosaltres defen¬ 
sem la veritat, que, de mentides, 
ja n’estem ben tipes. 


L’especulació a Vallespir, 25 pot 
deixar cinc famílies al carrer 



Terrassa on suposadament, i segons la propietat, no es pot accedir pel perill que 
suposa el seu estat. NATÀLIA RAMOS 


El Tatanet, a la recerca d’espai 


El judici per declarar en estat 
de ruïna econòmica el bloc 
del carrer Vallespir, 25 se 
celebrarà el proper 16 d'octu¬ 
bre. El procés judicial ha estat 
iniciat per la família Puigpelat, 
després d'anys obviant les 
demandes de manteniment 
del bloc dels seus inquilins. 

Jordina Sànchez Amat 

Sants 


Una sentència a favor dels propietaris 
permetria rescindir els contractes vitali¬ 
cis i de renda baixa de part dels pisos. 
L’espai considerable que suposen les 
terrasses dels principals i les botigues 
(ocupen dos números del carrer Bada¬ 
lona) conformen una cantonada molt 
atractiva per a les noves maniobres es¬ 
peculatives a la zona estratègica de l’es¬ 
tació de Sants. 

Fa sis anys el veïnat de l’immoble va 
avisar els propietaris que s’havia 
trencat el tub d’aigües fecals. Tot i que 
només calia canviar-ne una part, no es 
va arribar a fer: «amb bones paraules, 
però se’n reien de nosaltres», explica 
Felip Roca, inquilí de Vallespir, 23 des 
del 1976. 

Fa dos anys van denunciar la 
situació, però va ser ignorarada i s’ha 
anat agreujant amb el pas del temps. 
També hi ha hagut incidents amb l’elec¬ 
tricitat, s’ha hagut de canviar la porta, 
instal·lar un intèrfon, i tot pagant-ho 
els llogaters. 

Finalment, la propietat ha decidit 
emprendre un procés judicial per tal 
de rescindir els contractes de lloguer 
que tenen amb cinc de les deu portes 
de l’immoble. La resta d’habitatges ja 
estan buits, excepte un, el contracte 
del qual finalitza el mes de desembre. 

Durant la vista prèvia del 22 de se¬ 
tembre els propietaris van presentar 
l’estudi d’un arquitecte sobre l’estat de 
l’edifici. Aquest afirma que el cost de la 
reparació seria el 58 % del valor dels pi¬ 
sos. Aquesta xifra supera el 50%, situa¬ 
ció en què la Llei d’arrendaments ur¬ 


bans preveu que es puguin rescindir 
els contractes dels inquilins. 

El veïnat denuncia que l’informe in- 
fravalora els pisos, dient que els del 
principal valen 20.000 euros, i els de 
dalt, 14.000. Per demostrar-ho també 
ha presentat dos estudis, un d’un 
arquitecte i l’altre d’un aparellador, re¬ 
alitzats independentment. Els dos van 
concloure que hi havia unes despeses 
del 13 % del preu del pis. El jutge va in¬ 
formar durant la vista que abans del ju¬ 
dici del dia 16 faria un peritatge judi¬ 
cial. De moment, no s’ha fet. 

Vanessa Gonzàlez, advocada dels in¬ 
quilins de l’immoble, els ha dit que la 
immobiliària Restaura podria estar al 
darrere d’aquestes maniobres. «Se sap 
que l’advocada que porta el cas, 
Helena Costa, treballa allà», afirma. 
Aquesta situació faria possible que els 
propietaris al·leguessin que no poden 
fer front a les despeses d’indemnitza¬ 
cions al veïnat. «Així s’estalvirien de 
pagar-nos i després vendrien l’edifici a 
la immobiliària». 

Els veïns, gairebé tots pensionistes o 
jubilats, afirmen que «lluitaran fins al fi¬ 
nal» i, a més d’haver buscat el suport 
de diverses entitats del barri, han fet 
públic el seu cas i han penjat una pan¬ 
carta a l’edifici. També han demanat 
una entrevista al fiscal antimobbing. 


El Grup de Criança 
Compartida El Tatanet es 
troba a la recerca urgent d'un 
espai on desenvolupar el seu 
projecte. 

Yolanda 

Sants 


Els membres del grup creien que 
quest inici de curs podrien utilitzar 
la Ludoteca. Afirmen que així és com 
havien quedat després de les con¬ 


verses mantingudes durant mesos 
amb els tècnics de Joventut i Educa¬ 
ció de l’Ajuntament. Però, ja entrat 
el setembre, El Tataet no ha pogut 
utilitzar aquest espai, de manera 
que ara es troba desubicat i amb l’o¬ 
bligació de recórrer a una solució 
temporal: utilitzar l’espai de l’Equi¬ 
pament Cívic de la Magòria, tot i 
que per a poc temps. 

El 14 d’octubre tenen una cita 
amb la regidora del districte, Imma 
Moraleda, a qui miraran d’explicar 
la realitat dels projectes de criança 
compartida a altres barris (barris on 


reben el suport del districte respec¬ 
tiu), ja que són una ajuda i una solu¬ 
ció davant la manca de places a les 
escoles Bressol. Un lloc sota cobert 
és el que cal al que ja és el setè grup 
de criança compartida de la ciutat 
de Barcelona, el quinzè de Catalu¬ 
nya i el primer de Sants. 

En declaracions a la burxa, El Tata¬ 
net ha manifestat que qualsevol per¬ 
sona o col·lectiu interessat a compar¬ 
tir espai s’hi posi en contacte. 


Més informació: 
cgb_bcn@yahoo.es 


JL·ííeiíitatuwuihte 



vine a coneixer les novetats 
de la temporada 


Riego 35 baixos ■ 08014 BCN 
932989947 




floristeria 

vallespir, 16 
08014 ben. 
tel 93 490 29 83 



“PEIXOS NOLLA” 

Mercat de Sants, 
parades 301 a 306 i 340 a 341 

Telf: 93-339-55-57 
SANTS 


AURZ7 PLC0ÏZ 6.c.P. 




* Sostres de (Pladur, escaioCa 
i afumini 

‘ CMot[fures decoratives, 
enguixats 

’ J4ïC(aments tèrmics, acústics 
i ignífues 

' CKobíes a mida de guix 
ipfadur 

‘ dtçformes en generaí 

C/Moianès, 48. 08014 Barcelona 
Tel./fax 93 431 53 21 
www.aurodecor.com 
info@aurodecor.com 


Video Club 

documentals, curtS( 
independent, 

. , projeccions 

i mes... 


C/ Valladolid 25 98014 

Tel 93 330 97 29 BARCELONA 

Un inici de curs carregat d’activitats 


Un mes després de la torna¬ 
da de les vacances, diversos 
col·lectius enceten el mes 
d'octubre amb noves activi¬ 
tats i amb valoracions de la 
feina feta durant l'any passat. 

Laia Sànchez Amat 

Sants 


Una de les entitats que presenta l’agen¬ 
da més carregada és el Centre Social de 
Sants (CSS), on cal destacar les tres 
propostes que ens ofereix la CAL (Co¬ 
ordinadora d’Associacions per la Llen¬ 
gua). La més nova de totes és el curs 
gratuït de Gestió Multicultural i Inter¬ 
venció en Immigració. Es tracta d’un 
curs de noranta hores on s’oferirà una 
formació transversal en immigració i 
propostes que tenen com a eix comú el 


tractament d’aquest fenomen des d’u¬ 
na nova perspectiva. 

Paral·lelament, el CSS continua sent 
la seu de dos projectes més de la CAL: 
el projecte Parlem i el projecte Xer¬ 
rem. El primer és el conegut programa 
d’intercanvi de parelles lingüístiques 
entre una persona nadiua i una d’es¬ 
trangera per aprendre a parlar català, i 
el segon és un pas endavant respecte 
de l’anterior: la millora de la fluïdesa 
de la conversa en grups grans. 

UN OCTUBRE MOLT ANIMAT 

D’altra banda, la Universitat Lliure d’Es¬ 
tiu, que va encetar la seva primera edi¬ 
ció el passat mes de juliol, està prepa¬ 
rant les proves de repesca (vegeu el 
cartell). La valoració de l’organització 
és molt positiva, tant pel que fa a l’as¬ 
sistència com respecte al desenvolupa¬ 
ment de les assignatures. 


Una altra de les entitats que escalfa 
motors de cara al nou curs és l’Ateneu 
Llibertari de Sants (ALS), que va inau¬ 
gurar la temporada amb una xocolata¬ 
da amenitzada per la poesia de Jesús Li- 
zano i la música de Chicho Ferlosio. 
Per al mes d’octubre han convocat un 
curs de cartró pedra, videofòrums cada 
divendres i un mercat d’intercanvi. 

A més, a l’Espai Obert també s’hi 
han dut a terme nombroses activitats, 
enrte les quals destaca la jornada d’au- 
toformació per a dones «El dret al pro¬ 
pi cos 20 anys després», organitzada 
per la Campanya pel Dret al Propi Cos 
amb motiu de la celebració del Dia In¬ 
ternacional per la Despenalització de 
l’Avortament. 

Per últim, Can Vies, després d’unes 
jornades internes de reflexió, va treure 
la casa al carrer el diumenge 5 d’octu¬ 
bre per començar la nova etapa. 


Nou punt gratuït d'assessorament laboral 


A partir del proper 6 d’octubre, de 
19 a 20 hores, al Centre Social de 
Sants (c/ Olzinelles, 31), l’Assem¬ 
blea de Barri de Sants ha organit¬ 
zat un punt d’assessorament labo¬ 
ral gratuït i obert a solucionar els 
dubtes laborals i de pensions de la 
Seguretat Social. 

Els impulsors d’aquest punt han 
declarat a la burxa que «moltes 
persones no arriben a reclamar els 
seus drets a causa d’un desconei¬ 
xement generalitzat sobre aquesta 
matèria», fet que denuncien que 
«permet que els empresaris impo¬ 


sin situacions il·legals a les feines 
o que molts treballadors no exer¬ 
ceixin els seus drets». L’objectiu 
del projecte és apropar la infor¬ 
mació en aquesta matèria a les 
persones afectades, com una eina 
més en la defensa dels drets dels 
treballadors. El Punt ’Informació 
servirà per assessorar els veïns i 
les veïnes en casos de càlculs de 
quitances, acomiadaments, bai¬ 
xes, pensions atur o situacions de 
maternitat, entre molts d’altres. 

La iniciativa parteix d’un grup 
de sindicalistes i advocats labora- 


listes que participen a l’Assemblea 
de Barri, i es plateja que amb el 
temps esdevingui també un grup 
solidari i d’ajuda per organitzar 
respostes col·lectives per denun¬ 
ciar situacions laborals al barri. 

Per sol·licitar assessorament es 
pot trucar al 933 311 007 i dema¬ 
nar hora de dilluns a divendres al 
Centre Social de Sants de 18 a 21 
hores. 


Més informació: 

puntassessoramentlaboral@gmail.com 



Activitats 


Gestió Multicultural i 
Intervenció en Immigració (CSS) 


Dijous de 19 a 22 h 


Projecte Xerrem (CSS) 


Dimecres de 19 a 21 h 


Taller de cartró pedra (ALS) 


5, 9 i 19 d’octubre a les 17.30 h 


ClNEFÒRUM (ALS) 


Divendres a les 19.30 h 


Universitat Lliure d'Estiu 

"recuperació- doctubre 


Tornen els cursos!! 


Taller de Cartró-Pedra 
per a 8 anys ó + 

5, 9 i 12 d'Octubre 
17:30h Ateneu Llib. Sants 


Llengua de signes 

11 d'Octubre 
17h Can Vies 


Taller de Clown 

18 i 19 d'Octubre 

(intensiu: mati i tarda) Can Vies 


Maquetació de Publicacions 
amb programari lliure 

20 i 21 d'Octubre 
19:30h Ateneu Llib. Sants 


CSA Can Vies 

c/ Jocs Florals,42 
Ateneu Llibertari de Sants 
c/ Maria Victòria, 10 


0iformu-te'n i apunta t-hi 


uniUiureG9maiL.com 


Cartell amb les activitats de la Universitat Lliure. UNIVERSITAT LLIURE 


Espanya ens esprem 



Acte independentista del 9 de setembre a Cotxeres de Sants. IRENE 


El 9 de setembre, a la 
rampa de Cotxeres, el 
Casal Independentista de 
Sants va organitzar un acte 
polític que aplegà un 
centenar de persones en el 
marc de les celebracions 
de l'Onze de Setembre. 

r f 

Sants 


Enguany i amb el lema «Espanya 
ens esprem» el Casal Independen¬ 
tista va voler fer un repàs històric 
sobre l’ofegament econòmic i el 
sotmetiment cultural del poble ca¬ 
talà. De la mà de l’historiador Josep 
Sort, es van poder conèixer els an¬ 
tecedents i l’evolució de l’espolia¬ 
ció econòmica que pateixen els Paï¬ 
sos Catalans per part de l’Estat es¬ 
panyol des de fa més de 300 anys. 
Sort, de manera diàfana, rigorosa i 
contundent, va deixar molt clar que 
l’ofegament econòmic i el boicot 


sistemàtic contra el sistema produc¬ 
tiu català ha estat una pràctica siste¬ 
màtica i volguda des de fa segles. 
També va assenyalar que qui més 
n’ha patit les conseqüències han 
estat les classes populars, malgrat 
ser víctimes, al mateix temps, de les 
condicions de treball que els ha 
imposat la burgesia autòctona. 


El portaveu de la CAL de Sants, 
Jordi Fexas, va fer un repàs d’un al¬ 
tre tipus d’opressió, qualificada com 
la de «l’ànima del nostre poble», en 
referència a la persecució cultural i 
lingüística que ha patit el poble ca¬ 
talà els darrers segles. L’acte va aca¬ 
bar al so de la dolçaina amb El cant 
dels segadors i la Muixeranga. 


El Correllengua 
més santsenc 


El Correllengua 2008 
presenta com a novetat la 
implicació en l'organització 
del Secretariat d'Entitats de 
Sants, Hostafrancs i la 
Bordeta i de molts 
col·lectius del barri. 

Laia S. Amat 

Sants 


El Correllengua, l’activitat impulsa¬ 
da per la CAL arreu dels Països Cata¬ 
lans per potenciar l’ús social del ca¬ 
talà, arriba a Sants més implicat en 
el teixit associatiu del barri que mai. 
La novetat d’aquesta edició és l’o¬ 
bertura de la seva organització als 
col·lectius adscrits al Secretariat 
d’Entitats que així ho han volgut. 
D’aquesta manera, la comissió orga¬ 
nitzadora de l’acte que se celebrarà 
el dissabte 23 d’octubre a la plaça de 
Sants està formada per associacions 
de veïns i de comerciants, esplais i 


agrupaments, grups de cultura po¬ 
pular, mitjans de comunicació locals 
i col·lectius d’artistes. 

UNA JORNADA COMPLETA 

Els actes començaran a les 10 del 
matí amb la construcció d’un mo¬ 
saic i l’encesa d’una traca. A la plaça 
hi haurà instal·lades unes carpes 
amb una mostra de l’activitat que 
desenvolupa la CAL i les diverses 
entitats que col·laboren en l’orga¬ 
nització, i al llarg del matí hi haurà 
tallers per a infants, castells i parla¬ 
ments. A l’hora de dinar es podrà 
degustar un menú pensat per a l’o¬ 
casió, amb el tema de la llengua ca¬ 
talana com a eix central. 

En aquest context es desenvolu¬ 
parà també la Nit de les Bruixes, a 
càrrec de la Colla de Diables Guspi¬ 
res de Sants, que inclou un correfoc 
pels carrers del barri. 

L’acte de cloenda comptarà amb 
un concert a les Cotxeres de Sants, 
amb els grups Belda i el Conjunt Ba- 
dabadoc i Kumbes del Mambo. 


































06 "la Burxa* ■ Octubre de 2008 


Espedal FestaMagor 


La Festa Major Alternativa fa visible la 
necessitat d’un espai en condicions 


unes festes «populars, autogestiona- 
des i intergeneracionals», així com 
un agraïment explícit a totes les enti¬ 
tats col·laboradores, les colles de cul¬ 
tura popular que van fer possible el 
CremaPicaPuja, les entitats veïnals 
del Triangle de Sants, els mitjans de 
comunicació que van fer un cobri¬ 
ment especial per a Pocasió i la Fede¬ 
ració d’Associacions de Veïns de Bar¬ 
celona (FAVB). D’altra banda, l’ABS 
es disculpa amb el veïnat de la plaça 
Osca, ja que per poder d’encabir les 
activitats de sis dies en només quatre 
l’afluència de gent a dita plaça fou 
considerable i va poder provocar 
qualque molèstia. 


El document afegeix que s’ha 
constatat una gran manca de legitimi¬ 
tat de l’equip polític del Districte per 
la seva negativa a resoldre el conflic¬ 
te, així com l’exigència de poder dis¬ 
posar de l’Espanya Industrial per a la 
FMA de l’any que ve. 

EL FUTUR DE L’ESPANYA 
INDUSTRIAL 

Durant l’any que ve, el Districte té 
prevista l’aprovació de la reforma del 
parc de l’Espanya Industrial, que 
s’emmarca dins el Pla d’actuació mu¬ 
nicipal. Si s’aprova, les obres es co¬ 
mençarien a executar el 2010 i s’a¬ 
llargarien, aproximadament, un any. 


La darrera setmana d'agost 
el barri es va posar les seves 
millors gales. La Festa Major 
va inundar els carrers i les 
places, però la falta d'un 
espai per a la Festa Major 
Alternativa de Sants (FMA) 
va fer que aquesta prengués 
el protagonisme durant el 
cap de setmana amb un 
model nòmada. 


Irene 

Sants 


La Festa Major Alternativa de Sants 
(FMA), organitzada des de fa 14 anys 
per l’Assemblea de Barri de Sants 
(ABS), es va dur a terme durant els 
dies 25 i 30 d’agost. La plaça Osca va 
ser escenari d’una gran afluència de 
públic durant els quatre primers 
dies, i allà es van poder veure actua¬ 
cions de grups com Rauxa, Rebelma- 
diaq Sound, Actitud Maria Marta i 


Soul Atac. A part dels concerts, la pla¬ 
ça també va acollir la presentació del 
llibre Més d’una dècada revolucio¬ 
nant el barri i una xerrada sobre cap 
a on van les festes alternatives, així 
com una gimcana i un esmorzar. 

ENCARA QUE SENSE ESPAI... 

El plat fort de la FMA arribaria el di¬ 
vendres, amb la primera jornada de 
cultura popular sota el nom de Cre¬ 
maPicaPuja. La jornada va consistir 
en una plantada d’exposicions i de 
gegants a la plaça de Sants i uns ta¬ 
llers de cultura popular, que van pre¬ 
cedir el dinar popular, i una petita 
taula rodona sobre el paper que ha 
de jugar la cultura popular a les fes¬ 
tes de Sants. A partir de les sis, una 
cercavila va recórrer els carrers del 
barri amb la participació dels Caste¬ 
llers de Sants, els Diables de Sants i 
les colles bastoneres d’Esplugues, Vi¬ 
lassar de Mar, Pla de l’Aigua (Lleida) i 
el Raval. Finalment, es va dur a terme 
el cercacarrers amb la txaranga occi¬ 
tana Le Peuple de l’Orb. 

Dissabte, a les cinc de l’horabaixa, 
va tenir lloc la Cursa de Carretons 


(vegeu el requadre). Tres hores i mit¬ 
ja més tard, i davant el parc de l’Es¬ 
panya Industrial, estava convocada la 
ManiFestaAcció, que incloïa la de¬ 
manda del parc com a espai per a la 
FMA, un correfoc amb els Diables de 
Sants i els Correllops de Vilallonga, 
una batucada i un concert amb Ràbia 
Positiva, Pirat’s Sound Sistema i Gar- 
gamboig. Però... On es faria tot això? 
La manifestació, que va acabar a la 
plaça de Sants, va anar seguida d’un 
muntatge amb un camió i un equip 
de so. En pocs minuts, es va conver¬ 
tir en un escenari que se situava al 
bell mig de la carretera de Sants i que 
va donar pas a la festa. Milers de per¬ 
sones van ser-hi presents i van gaudir 
d’un vespre per a moltes «improvi¬ 
sat», que va acabar a la 1.50 de la ma¬ 
tinada, moment en què el trànsit va 
ser restablert a la carretera de Sants. 

QUÈ Hl DIU LABS? 

L’ABS, com a organitzadora de la 
FMA, va fer públic un document amb 
les valoracions posteriors a la festa. 
En aquest document, s’expressa l’ale¬ 
gria per haver pogut desenvolupar 



Cursa de Carretons 


El dissabte horabaixa va tenir lloc la tradicional Cursa de Carre¬ 
tons. Amb tres baixades per cada carretó i vuit carretons partici¬ 
pant-hi, la cursa va tornar ser tot un èxit, amb el carrer Jocs Flo¬ 
rals ple de gent animant els carretons. 

El pòdium el van formar Kamikaze, que va quedar en tercer 
lloc; la burxa, que va quedar en segona posició, i Spirit of Mawla, 
que va guanyar per segon any consecutiu. Enhorabona! 




Imatge que presentava plaça de Sants durant el correfoc del dissabte a la nit. ALBERT GARCIA 



ORNEM A OBRIR! 


VINE A DEGUSTAR ELS 
NOSTRES TASTETS 

ARA £UE VE EL BON TEMPS, 
GAUDEIX DE LA TERRASSA 


Taverna 

Llegeix 

Fï 


difon 

M , , v . 

Vallespir 23 08014 BCN 
tel. 934 911 946 





íferra d’escudella . i 

CUINA CATALANA ☆ WWW.TDK.CAT T 

C/PREMIÀ, 20 SANTS - BCN ☆ 93 422 16 13 | | 

CORRE LLENGUA 

2008 9 

Dinar dissabte 25 d’octubre a la Plaça de Sants 

Entrant: Crema de dos colors (patata i carbassa d’Organyà, 
bressol del català) 

lr plat: Amanida de tardor amb llengua per la llengua 
2n plat: Carn magra de porc amb bolets 

Postres: Coca de la terra amb got de moscatell o presa de xocolata 
Pa, vi i aigua 

12 euros 


CUINA CATALANA ☆ WWW.TDK. 

C/PREMIÀ, 20 SANTS - BCN ☆ 93 422 

Els carrers valoren molt 
positivament la Festa Major d’enguany 



Detall de la decoració del carrer Valladolid, que recreava la vila dels barrufets. CLICIABCN (FLICKR) 


Un any més, la burxa ha deci¬ 
dit posar-ses en contacte amb 
alguns carrers del barri per 
saber com ha anat la Festa 
Major. Abans del comença¬ 
ment de les festes, un grup de 

Vallespir - 
Castellers de Sants 


Els Castellers de Sants celebren, en¬ 
guany, els seus 15 anys. Fent honor al 
seu aniversari, la Festa Major al carrer 
Vallespir s’anunciava com «Una festa del 
quinze!», i així va ser. Del 26 al 31 d’a¬ 
gost, Cal Borinot va organitzar activitats 
com el cinema a la fresca, teatre i músi¬ 
ca, amb grups com Dijous Paella, Aran- 
gu o la Familia Torelli. Els organitzadors 
i organitzadores l’han valorat de mane¬ 
ra «molt positiva», ja que fa tres anys 


carrers, entre ells Alcolea de 
Dalt, Vallespir i Valladolid, van 
signar un manifest de suport a 
l'exigència de l'Espanya 
Industrial com a espai per des¬ 
envolupar les Alternatives. 

que l’organitzen i sempre ha funcionat 
molt bé. A més, consideren que organit¬ 
zar la Festa Major és una «tasca social», 
que resulta molt positiu poder-la fer i 
que, a més, sigui un èxit. També han va¬ 
lorat molt bé la jornada CremaPicaPuja, 
ja que «hi havia totes les colles de cultu¬ 
ra popular del barri», cosa que facilita la 
coneixença i les ganes de construir con¬ 
juntament alguna cosa de cara al futur. 

Com a apunt negatiu, expliquen que 
el decorat del carrer Vallespir anava des¬ 
apareixent a mesura que passaven els 
dies... I és que hi ha gent que es dedica 
a arrabassar decorats! 


Valladolid 


La festa al carrer Valladolid es va cele¬ 
brar els mateixos dies que al carrer Al¬ 
colea de Dalt. Entre les activitats pro¬ 


gramades hi havia tallers infantils, una 
discoteca mòbil, una xocolatada, un 
concurs de truites i, és clar, música. La 
Cobla Jovenivola, l’Orquestra Celeste 
i el grup d’havaneres Mar Brava, entre 
d’altres, van amenitzar algunes de les 


nits al carrer. La comissió organitzado¬ 
ra es declara «molt engrescada» per 
les festes d’enguany, ja que fa dos 
anys la comissió va plegar i ara els 
nous membres que van agafar el re¬ 
lleu tenen moltes ganes de continuar. 


Els barris vei'ns 
també fan festa 



Alcolea de Dalt 


El carrer Alcolea de Dalt celebrava els 
25 anys que fa que organitzen la Festa 
Major al seu carrer. Un carrer que, en¬ 
guany, va guanyar el primer premi en 
el concurs de guarniment de carrers 
amb la temàtica de la Fórmula 1. Així 
doncs, el carrer presentava un aspecte 
de circuit, amb tots i cadascun dels de¬ 


talls de les curses de cotxes. La comis¬ 
sió de festes va programar activitats 
destinades per a tots els públics i, a 
més, també hi també hi van passar la 
cercavila i el cercacarrers de la jornada 
CremaPicaPuja. Des de la comissió de 
festes es fa un balanç molt optimista de 
l’edició d’enguany, ja que han pogut 
celebrar el seu 25è aniversari amb to¬ 
thom: «també amb les Alternatives , 


perquè aquí estem oberts a tothom». 
Pel que fa a la relació amb el Districte, 
Jeroni Melgar i Mas (president de la 
Comissió de Festes d’Alcolea de Dalt) 
diu: «pràcticament no tenim contacte 
perquè tot passa pel filtre de la Federa¬ 
ció de Carrers i nosaltres ens assaben¬ 
tem de les coses a través d’aquest filtre. 
Després, els del Districte vénen a pas¬ 
sejar pel carrer amb una rialla». 


Durant el mes de setembre 
la B orde ta i Hostafrancs 
celebren les seves festes 
majors respectives. 

Agus Giralt 

Sants 


Un cop s’acaba la Festa Major de 
Sants, arriba el torn dels barris 
veïns: la Bordeta, durant els primers 
dies de setembre, i Hostafrancs, a 
les acaballes de mes. A la Bordeta hi 
va haver dos espais de festa: el ca¬ 
rrer Jocs Florals, que va ser decorat 
com si es tractés d’un vaixell pirata, 
i la plaça del Fènix. Les festes de la 
Bordeta, tot un èxit pel que fa a les 


activitats i l’assistència de veïns, 
també van servir per reivindicar als 
organitzadors un suport més gran 
per part de les administracions i per 
remarcar que aquestes festes tenen 
tanta tradició com les de Sants. 

D’altra banda, les festes d’Hosta- 
francs, que van començar el 26 de 
setembre, van ser una mica aiguali¬ 
des per la pluja. Per aquesta raó es 
va haver de suspendre el Festival de 
Rock Jove que havia de desenvolu¬ 
par-se al carrer Vilardell, on havien 
d’actuar alguns dels grups novells 
del barri. La resta d’activitats van ser 
molt diverses i van incloure, entre 
d’altres, activitats de cultura popu¬ 
lar, una trobada de puntaires i la fira 
medieval de Creu Coberta. 


t CELNTKEL DEL TELRÀPIEL5 
L·UL·RGtflQÜL·S 


ANTAHKARANA 

ORqANITZA’T I LLUITA ! 



Productes pel cultiu 
d'exterior i interior 

Punt de distribució 
d'esprais montana 

Malabars, incensos i molt més 


horaris 

de dilluns a dissabte 

matins de 10:30(1 ai/jh 
tardes de i7ha 20:30)1 


| grow-shop 

Carrer Guadiana 30 

hortetdesantSfiohotmail.com tel. 687 448 422 













































08 "la Burxa* ■ Octubre de 2008 


En moviment 


Un nou curs escolar, 
una vella crisi no resolta 



Imatge extreta d’un tríptic de la CGT per informar la comunitat educativa del contingut 
de la LEC. CGT 


IMMIGRATS 
en ia persona 


La ‘musiú’ 


Serena Vera 

Crec que tots, d’una manera o al¬ 
tra, naixem amb certs estigmes. 
Un dels meus és el de no pertà¬ 
nyer a enlloc i ser-ne de molts. La 
meva mare, nascuda a Madrid, 
criada a Bilbao i fugida a Paris, on 
va conèixer el meu pare veneçolà, 
em va anar a parir a Florència. 
Però és clar, no sóc florentina, i 
quan em pregunten d’on sóc, em 
quedo pensant: «I ara què dic?». I 
és que em resulta una mica pre¬ 
tensiós dir: «Jo sóc de...». No, no 
puc. Sempre dic que sóc veneçola¬ 
na, perquè allà hi vaig créixer, vaig 
anar a l’escola i a la universitat, pe¬ 
rò malgrat això mai no vaig deixar 
de sentir-me musiú (paraula usa¬ 
da popularment per qualificar els 
estrangers i que ve d’una deforma¬ 
ció de la paraula francesa mon- 
sieur). Musiú per ser blanca, per 
dir «joder», per parlar amb tanta 
proximitat de la terra on ara visc i 
per tenir la meitat de la família a 
l’altre costat de l’Atlàntic. 

La primera vegada que vaig 
venir a Barcelona, l’any 1998, em 
va impactar, i temptejava si hi ha¬ 
via possibilitats de venir aquí a viu¬ 
re, però el fred d’aquell hivern em 
va tornar a aquesta franja del pla¬ 
neta on no hi ha estacions i el cli¬ 
ma varia en dos graus cap amunt o 
cap avall, movent-se en una mitja¬ 
na de 22. El paradís, vaja. 

Aquella vegada vaig venir a visi¬ 
tar la meva germana petita, que 
feia un any que vivia aquí. Sis anys 
més tard es va mudar també l’al¬ 
tra, i a l’any següent jo, darrere de 
la família i malgrat el fred. 

Tinc passaport espanyol i DNI, 
parlo castellà i català, sóc blanca 
—com ja he dit— i tinc tipus eu¬ 
ropeu (encara que m’hauria 
agradat tenir la llisor de pell de la 
meva àvia índia, tota una llàsti¬ 
ma!). Tot i així, en les innombra¬ 
bles feines que he acceptat en els 
gairebé tres anys que fa que sóc a 
Barcelona continuaran tractant- 
me com a musiú i és que... és im¬ 
possible treure’s els estigmes. 


«Al setembre comença l'esco¬ 
la i també la xerinola». 

Aquesta dita popular és molt 
idònia per descriure l'arribada 
d'aquest nou curs escolar. 

Marc Soqueveeig Crec 

Sants 


Un dels blocs de la Xarxa Telemàtica 
Educativa de Catalunya -pertanyent al 
Departament d’Educació de la Gene¬ 
ralitat-, encapçala amb aquesta dita 
de la tradició local la benviguda al 
curs 2008-2009. Un acte sanament di¬ 
vertit i cordial, però tanmateix, curio¬ 
sament i irònicamentt definitori d’allò 
dramàtic que espera a la societat cata¬ 
lana només encetar-se aquest nou 
curs: la Llei d’Educació de Catalunya 
(LEC), un projecte de llei educativa 
que fereix de gravetat l’àmbit educatiu 
públic i entra en flagrant contradicció 
amb un dels pilars fonamentals de la 
democràcia a Catalunya, reflectit a 
l’article 21 de l’Estatut: «Totes les per¬ 
sones tenen dret a una educació de 
qualitat i a accedir-hi en condicions 
d’igualtat. La Generalitat ha d’establir 
un model educatiu d’interès públic 
que garanteixi aquests drets.» 

UN TEXT REBUTJAT 

El text d’aquesta llei, que es presenta 
aquesta tardor al Parlament de Cata¬ 
lunya, no difereix gaire de les bases i 
l’avantprojecte ja rebutjats abans de 
l’estiu pels sindicats, AMPA i altres 
col·lectius ciutadans, que el conside¬ 
raven una proposta que obria les por¬ 
tes a la liberalització de la gestió del 
sistema educatiu i posava en perill 
greu el model públic d’ensenyament. 

La indigesta recepta jurídica que 
volia cuinar durant la primavera el 
partit majoritari de l’executiu català 
(PSC) -malgrat l’oposició inicial dels 
seus dos socis de govern (IC i ERC)-, 
continua igual a la tardor. De fet, pot¬ 


ser, la cosa va agreujant-se de mica en 
mica, davant la intransigent i ferma ac¬ 
tuació d’Ernest Maragall (màxim res¬ 
ponsable del Departament d’Educa¬ 
ció), que vol aprovar el text d’aquest 
nou escenari educatiu de lliure mer¬ 
cat siga com siga. 

Un text en clara sintonia amb al¬ 
tres documents coetanis d’altres con¬ 
selleries o ministeris d’Educació d’a¬ 
rreu d’Europa, produïts al caliu del 
«discurs potent dels governs i les 
agències supranacionals -la Unió Eu¬ 
ropea, el Banc Mundial, l’Organitza¬ 
ció Mundial del Comerç i l’Organitza¬ 
ció de Cooperació i Desenvolupa¬ 
ment Econòmic- com a sistemes de 
pensament dins dels quals s’inscriu la 
política d’educació», segons Carme 
Vinyoles en el llibre El sentit de les re¬ 
formes educatives. 

«Els poders 
econòmics volen 
liberalitzar al 
màxim els serveis 
educatius» 

És a dir, els poders econòmics es¬ 
tan treballant a través de les adminis¬ 
tracions públiques per liberalitzar al 
màxim el comerç dels serveis educa¬ 
tius i tractar l’educació des d’una òpti¬ 
ca estrictament productiva. Una forma 
de fer educació que acaba de forma 
dràstica amb el sistema públic d’en¬ 
senyament universal, democràtic i de 
qualitat per a tothom que fins ara ga¬ 
rantia amb més o menys llums i om¬ 
bres els drets de gran part de la pobla¬ 
ció i, de manera especial, d’aquells 
grups socials menys afavorits i amb 
menys recursos econòmics. 

RESPOSTA DELS SINDICATS 

Per descomptat, davant d’aquests 
greus esdeveniments una part subs¬ 


tancial de la comunitat educativa -sin¬ 
dicats de docents, AMPA, col·lectius 
ciutadans, grups de professionals i es¬ 
pecialistes de diversos camps d’inves¬ 
tigació propers al món educatiu, etc- 
han reaccionat de manera immediata 
per donar resposta a aquest treball sis¬ 
temàtic de sapa del poder polític so¬ 
bre el seu sistema d’enseyament pú¬ 
blic. 

Des de l’aparició del primer esbo¬ 
rrany d’aquesta llei, ha estat força no¬ 
tòria l’allau de comunicats de premsa, 
d’intervencions als mitjans de comu¬ 
nicació, d’al·legacions a través de la 
mateixa Administració autonòmica, 
de crítiques i projectes alternatius en 
diversos fòrums d’opinió, així com el 
seguit de mobilitzacions encapçalades 


per alguns dels principals sindicats de 
docents -USTEC-STEs, ASPEPC-SPS i 
CGT-, que ja preparen una vaga gene¬ 
ral per al 13 de novembre. 

Comptat i debatut, una tardor de 
veritable xerinola: xerinola pura i du¬ 
ra. No debades, en un simposi orga¬ 
nitzat per la Diputació de Barcelona fa 
dos anys ja s’alertava sobre que la po¬ 
lítica educativa és el «darrer camp de 
batalla de la ciutadania». Un camp de 
batalla on, com argumenta el presti¬ 
giós sociòleg britànic Stephen Ball, es 
produeix «la batalla sobre els valors, 
sobre les responsabilitats i els drets, 
sobre els avantatges i el progrés, sobre 
la inclusió i l’exclusió, sobre la identi¬ 
tat i el sentit de pertinença i sobre la 
la capacitat d’expressió». 



PROJECTES LISKAMM SL 




de dilluns 
a divendres 
de I8a22h 


disseny d’equips electrònics 
Tel. 93 162 44 23 


FES-TE SOCIA' 

Violant d’Hongria 71 ler pis. Sants, BCN. 


©Col·lectius: ATECAT, Contra-infos, Biogràfic, 
Polèmica, Anteneu Llibertari de Poble Sec, Artesano, 
Cooperativa de consum crític. 

©Tallers de ball flamenc i informàtica 

©La coordinadora es reuneix els dimarts a les 20h. 
Vine a participar i fer propostes. 


Hü 




associació cultural El Raval 


llibres 

contrainformacio revistes 


samarretes 

pedaços... 


horari: 

matins, de dimarts a 
divendres de 10.30 a14h 
tardes, de dilluns a 
dissabte de 17 a 21 h 


c/de la Cera 1 bis 08001 Barcelona 
Tel: 93 329 06 43 Fax: 93 329 08 58 
ellokal@pangea.org 

Grups d’ultradreta segueixen 
fent el seu homenatge el 12-0 


Des de fa més de 25 anys, 
diferents grups feixistes s'han 
concentrat a Sants el 
12 d'Octubre per celebrar 
l'homenatge a la bandera 
espanyola i el dia de la 
«hispandad y la raza». 


Redacció 

Sants 


Aquesta és la Diada de l’exaltació de 
valors com el patriotisme espanyol, el 
racisme, l’antisemitisme i l’homofòbia, 
i se celebra el descobriment d’Amèrica 
amb tot el que això va comportar: colo¬ 
nialisme i genocidi. Des de Blas Pinar a 
Ynestrillas, per la plaça dels Països Ca¬ 
talans ha desfilat tota la plana major del 
feixisme espanyolista. 

Aquest any, diversos partits extra¬ 
parlamentaris com Democràcia Nacio¬ 
nal i Espana2000 estan fent una crida a 
tot l’Estat perquè grups d’ultradreta 
vinguin a celebrar el dia de la Raza a 
Barcelona. Fins i tot als seus web anun¬ 
cien telèfons per apuntar-se als auto¬ 
cars que preveuen que surtin de dife¬ 
rents punts de l’Estat. 

Però des del 1988 la resposta antifei¬ 
xista ha estat clara. Ahir com avui no es 
vol un acte de caire racista a la ciutat. I 
és que en aquestes concentracions se 

Manifest 

Passen els anys 
i res no canvia 

Assemblea de Barri de 
Sants (ABS) 


«Veïns i veïnes, 

Com molts i moltes sabeu, el 12 
d’Octubre és un dia utilitzat per 
la dreta espanyola per exaltar els 
valors patriòtics i commemorar el 
genocidi que s’inicià el 12 d’octu¬ 
bre de 1492. (...) 

Enguany, però, l’acte a la plaça 
Sant Jordi no serà un simple acte 




§§: La burxa* 


Cap plaça, cap carrer, cap barri pels feixistes 


H- La burxa 


Condemna de 
quatre mesv 
perokupa 
C an Blai- j 


12 d’octubre: un pas 
endavant contra el feixisme 


Portades de diferents Burxes dedicades al 12 d’Octubre. ARXIU 


- 


Cronologia 1 2-0 


1983 

Grups d’ultradreta comencen a 
celebrar al barri de Sants el Día 
de ta raza el 12-0. 

1985 

Multitudinària manifestació 
antifeixista a Pla de Palau. 

1988 

Es crea la Comissió Catalana 
Contra la Celebració del Cin¬ 
què Centenari(CCCC). 

1991 

Uns 500 ultres feixistes es dedi¬ 
quen a apallissar immigrants i 
gent amb ideologia diferent a la 
seva davant la passivitat policial, 
mentre un membre de la CCCC 
era detingut per cremar una 
bandera espanyola. 

1994-1997 


solen trobar grups violents d’ultradreta 
que no tenen cap problema a declarar- 
se franquistes 0 xenòfobs, fins al punt 
que, alguns anys, la concentració ha 
anat seguida de pallisses a gent sense 
sostre 0 immigrants. Per aquesta raó, 
enguany s’ha convocat una concentra¬ 
ció de rebuig a l’acte feixista a la plaça 
de Sants. 

CANVI D’UBICACIÓ 

Les protestes antifeixistes, que se cele¬ 
bren des del 1985, va arribar al seu 
punt àlgid durant la dècada dels noran¬ 
ta i a principis del 2000, quan Barcelo¬ 


na va ser escenari d’enfrontaments en¬ 
tre antifeixistes i policies que protegien 
neonazis i nostàlgics de l’antic règim. 
Aquestes lluites van fer possible que el 
tradicional acte feixista del 12 d’Octu¬ 
bre es desplacés a Montjuïc. No obs¬ 
tant això, l’aspecte negatiu de les mobi¬ 
litzacions van ser desenes de detinguts, 
de judicis i condemnes. Encara avui dia 
hi ha joves que arrosseguen penes 
multa derivades dels judicis, els quals 
s’han constituït en plataforma junta¬ 
ment amb casos similars per denunciar 
la seva situació i s’han declarat insub- 
misos al pagament de les multes. 


Acte antifeixista a les Cotxeres 
de Sants. 

1998 

La Plataforma Antifeixista de 
Barcelona convoca una mobilit¬ 
zació que té com a objectiu fer 
fora els feixistes de la plaça dels 
Països Catalans. Acaba amb set 
detinguts. 

1999 

Manifestació de la Plataforma 
Antifeixista. Fins a 26 persones 
són detingudes. El ressò mediatic 
desplaça als feixistes a Montjuic. 

2000 

Milers de persones participen a 
la manifestació que convoca la 
Plataforma Cívica per un 12 
d'Octubre en Llibertat. 

2001 


més, sinó que pretén ser l’acte 
central del feixisme a escala esta¬ 
tal. Aquest tipus de concentra¬ 
cions comporten l’arribada de 
membres d’ultradreta d’arreu, i 
això suposa un perill. Només cal 
recordar els fets que es produïren 
a finals dels 80 i inicis dels 90 en 
què, un cop acabat l’acte, sortien 
a la caça de qualsevol individu 
que fos diferent a ells. (...) 

Per tot això, des de col·lectius 
de tota la ciutat, aquest 12 
d’Octubre s’ha convocat una 
manifestació a plaça Sants a les 
11 del matí per mostrar el rebuig 


a aquest tipus d’actes i per exigir 
que aquests actes no tinguin 
cabuda ni al nostre barri ni 
enlloc. 

Des de l’ABS fem una crida a 
mostrar un rebuig total a l’acte 
de Montjuïc, així com a seguir 
mobilitzant-nos la resta de dies 
de l’any en contra d'‘ctes, acti¬ 
tuds, agressions i mobilitzacions 
de caire feixista. Exigim, una 
vegada més, a l’Ajuntament de 
Barcelona i al Districte de Sants- 
Montjuïc que deixi de donar 
cobertura a l’extrema dreta 
donant-los permís. (...)» 


Manifestació al parc de l' Escor¬ 
xador. La policia carrega i hi ha 
una trentena de detinguts. 

2002 

Manifestció a la plaça Urquinao- 
na. Acaba amb 37 detinguts. 

2003 

Actes al llarg de tot el dissabte 
11 i una manifestació el dia 12. 

2004 

Manifestació festiva pel centre 
de la ciutat. 

2005 

Manifestació contra la llibreria 
Europa a Gràcia. 

2006 

Manifestació amb el lema «Res a 
celebrar, molt pel que lluitar». 


ESPAI DE TREBALL 


Sindicalisme 
sense etiquetes 

Marc Faustino 

Ha arribat un moment en què les 
persones ens identifiquem mitjan¬ 
çant etiquetes davant de tothom. 
Som independentistes, d’esquer¬ 
res, llibertaris/es, alternatius/ves, 
anticapitalistes, etc. 

No hi renego i m’hi reconec, en 
tots aquests adjectius, i dins d’uns 
quants més que en podria afegir. 
Però m’agradaria que tots i totes 
tinguéssim en compte la cita «que 
les fulles dels arbres no ens facin 
perdre la visió del bosc». 

I em refereixo a la visió del món 
sindical, on per diferenciar-nos de 
tot allò que representa el sindica¬ 
lisme oficial, estatista, pactista i 
claudicant, totes les organitza¬ 
cions sindicals ens hem posat ad¬ 
jectius i més adjectius de la pràcti¬ 
ca que realitzem per diferenciar- 
nos-en. 

Però cal tenir clar que el pro¬ 
ducte original som nosaltres i el 
producte adulterat són ells. Són 
els sindicats reformistes espanyols 
i francesos als que els cal diferen- 
ciar-se de la definició de sindicalis¬ 
me i no a nosaltres. 

Els interessa als/les asso¬ 
ciats/des d’un sindicat que la seva 
associació «perdi llençols en cada 
bugada»? Que reforma rere refor¬ 
ma vagi acordant condicions de 
treball i de protecció social més fe¬ 
bles i individualistes? No els inte¬ 
ressa. No ens interessa. 

La columna d’aquest mes va de¬ 
dicada als i les sindicalistes sense 
etiquetes. Persones que dia a dia 
en el món del treball fan allò que 
generacions anteriors van fer des 
de l’aparició del sistema capitalis¬ 
ta: expressar amb les seves accions 
la fraternitat i la germanor cap a 
les persones que formem la classe 
treballadora i així superar des¬ 
igualtats i injustícies. 

«Instruïu-vos i sereu lliures. As- 
socieu-vos i sereu forts. Estimeu- 
vos i sereu feliços». Josep Anselm 
Clavé. 

Cu Itu ra 


Pi de la Serra 
als Divendres 
Faràndula 



Quico Pi de la Serra en concert. JORDI CANTENYS 


Aquest mes d'octubre comen¬ 
ça la segona temporada del 
cicle d'espectacles Divendres 
Faràndula a Sants, al Casinet 
d'Hostafrancs. 

August Giralt 

Sants 


Divendres Faràndula a Sants és un 
projecte de l’Assemblea de Barri de 
Sants que ofereix al públic en general 
una programació dedicada a la músi¬ 
ca i a les arts escèniques amb la finali¬ 
tat de fomentar, promocionar i dina- 
mitzar la cultura en un ambient càlid 


i relaxat, on gaudir de l’espectacle tot 
prenent una copa, fent un mos o 
ballant. 

El primer concert tindrà lloc el 10 
d’octubre, a les 9 del vespre, amb la 
presència de Quico Pi de la Serra, 
acompanyat als teclats per Josep Maria 
Borràs. Pi de la Serra és una figura in¬ 
dispensable per entendre la història 
de la cançó d’autor europea, i el perso¬ 
natge mes indòmit de la Nova Cançó. 

Al concert que oferirà als Diven¬ 
dres de Faràndula, Pi de la Serra inter¬ 
pretarà temes dels seu últim disc Tot i 
altres cançons de la seva extensa dis¬ 
cografia (20 discos en solitari durant 
47 anys de carrera artística), a més 


d’algunes versions d’autors a qui 
admira. 

La capacitat de Pi de la Serra per 
connectar amb el públic, sempre amb 
respecte però sense massa conces¬ 
sions, fa dels seus concerts una esde¬ 
veniment espontani però carregat de 
professionalitat, ja sigui en un escena¬ 
ri gran obé al més petit dels espais. 
És per això que en els seus concerts 
s’acostuma a produir un ambient de 
complicitat que pocs artistes aconse¬ 


gueixen i que només és atribuïble a 
l’eterna joventut de l’esperit, únic, 
que el mou per la vida. 

El segon concert del Divendres Fa¬ 
ràndula està previst per al 7 de no¬ 
vembre, i en aquesta ocasió podrem 
ballar al ritme de la rumba catalana 
amb Carlitos i el seu grup Naraina. El 
12 de desembre, actuarà el grup Fufii- 
Ai i el 16 de gener podrem escoltar 
les cançons de Xazzar. 


Malestar a la 
Cavalcada de 
Reis 

Miquel 

Sants 


La cavalcada de Reis, organitzada per 
l’Associació de Comerciants del carrer 
Vallespir des de fa 37 anys podria pas¬ 
sar a mans de l’Ajuntament. 

Se suposa que l’Ajuntament assumi¬ 
rà el cost de la cavalcada i deixarà l’as¬ 
sociació amb una presència minoritària 
a l’organització. També es crearà un co¬ 
mitè d'honor presidit per l’alcalde, les 
dues regidores i el president de l’Asso¬ 
ciació de Comerciants; i un comitè tèc¬ 
nic , integrat per quatre representants 
municipals i dos de les entitats. 

Josep Marín, president de l’Associa¬ 
ció de Comerciants de Vallespir, ha ex¬ 
plicat que l’Ajuntament vol justificar 
aquesta «expropiació» amb excuses 
econòmiques, afirmant que no es van 
justificar correctament les anteriors 
subvencions. Ja ha anunciat que conti¬ 
nuaran fent la rua «amb suport o per¬ 
mís de l’Ajuntament o sense» 


Ja som colla de nou! 


Feia anys que cap colla passa¬ 
va a ser una colla de nou. La 
plaça de bous de Tarragona 
presentava un aspecte esplèn¬ 
did i els ànims dels Borinots 
eren alts després de la tripleta 
feta a l'actuació de la Mercè. 

Roger Sànchez Amat 

Sants 


El 3 de 9 s’havia intentat l’any passat, a 
la diada de Tots Sants de Vilafranca, pe¬ 
rò els nervis van jugar una mala passa¬ 


da a la canalla, que no va culminar-lo. 
Amb el nou curs, la colla es va propo¬ 
sar repetir l’intent al Concurs de Cas¬ 
tells de Tarragona. Es van convocar tres 
grans assajos, amb uns resultats satis¬ 
factoris (fins a 150 veïns s’hi van apro¬ 
par). El diumenge 5 d’octubre sortien 
cinc autocars del barri, als quals s’hi 
van afegir un de Moixiganguers d’Igua¬ 
lada i un altre amb la Nova Moixiganga 
l’Algemesí. A les 10 del matí comença¬ 
va la jornada, i a la primera ronda els 
Borinots coronaven el 3 de 8. A la sego¬ 
na actuaven en solitari: era el moment 
de provar de fer el 3 de 9. Amb la col·la¬ 
boració de nombrosos castellers 


d’altres colles es va formar la pinya, i el 
tronc va pujar amb fermesa. Aquest 
cop, la canalla no s’ho va pensar, i quan 
l’enxaneta va fer l’aleta, l’alegria va es¬ 
clatar a la plaça. Tot i fer llenya (ai, els 
nervis...), estava fet. Després es va des¬ 
carregar un 4 de 8 que va permetre a la 
colla aconseguir la sisena plaça del con¬ 
curs, un fet històric (el màxim que ha¬ 
via fet era una novè lloc). A partir d’a¬ 
quí, la celebració es va perllongar fins 
la nit. El cap de colla, Andreu Botella, 
va mostrar el seu orgull per ser la pri¬ 
mera colla de barri que feia un castell 
de nou, i va felicitar tot el veïnat que hi 
havia col·laborat. 



Imatge del 3 de 9 amb folre dels Castellers de Sants. JOANA GARRIG0SA 


El mostrador 


A quest any, Germinal ha 
tingut el plaer de partici¬ 
par en la programació de 
les XI Festes Alternatives 
als Bous (FAB) de Borriol. 
L’assemblea tenia interès a incidir 
sobre el tema de l’alimentació i co¬ 
nèixer més de prop què eren les co¬ 
operatives de consum de productes 
ecològics i com funcionaven en el 
territori català. Ens va fer la propos¬ 
ta i Germinal va acceptar encantada. 
La xerrada debat la vam fer conjun¬ 
tament amb Cennuc, una petita co¬ 
operativa que just fa un any que es 
va crear a Castelló de la Plana, i el 
seu pagès, que va poder mostrar 
l’altra visió, molt necessària, i que 
moltes vegades els consumidors 
desconeixem. 


Teixint 

vincles 

Cooperativa Germinal 


Vam tenir força afluència de pú¬ 
blic i va durar més del que espera¬ 
ven, unes dues hores i mitja. La gent 
es va mostrar molt interessada i va 
quedar molt satisfeta i amb la sensa¬ 
ció d’haver après força. Vam expli¬ 
car per què apostàvem per un mo¬ 
del alternatiu de consum (es van ba¬ 
rrejar raons de salut, polítiques, 


socials...), i en què consistia, i en 
general es van mostrar molt sensi¬ 
bles al tema de l’alimentació i tot el 
que l’envolta. 

Estem molt orgullosos d’aquesta 
oportunitat que se’ns va presentar. 
Hem conegut altres realitats dins 
del mateix moviment (Bilbao, Cas¬ 
telló) i iniciatives socials molt inte¬ 
ressants com la Xarxa Feminista de 
Castelló i les Festes Alternatives de 
Borriana, hem establert vincles amb 
la gent de Cennuc i hem plantejat 
activitats conjuntes en un futur, 
hem format part de la XI edició de 
les FAB, i això és molt especial, so¬ 
bretot per a Germinal Sants. Les 
FAB de Borriol estan agermanades 
des de fa tres anys amb la Festa Ma¬ 
jor Alternativa de Sants que organit¬ 


za l’Assemblea de Barri, de la qual 
Germinal Sants forma part. El més 
curiós és que va ser casualitat; el lli¬ 
gam que sembla evident no ho era 
tant quan els de Borriol ens van fer 
la proposta. Tot va sorgir perquè un 
dels seus components és amic d’u¬ 
na companya de Germinal. Just des¬ 
prés de la proposta ens vam reunir 
al Terra d’Escudella per preparar- 
ho, i just hi havia l’exposició dels 
cartells dels 10 anys la FAB, i pre¬ 
guntant ens vam assabentar del me¬ 
ravellós lligam! 

Volem aprofitar aquest espai per 
agrair a tota la gent de la FAB i Cen¬ 
nuc la bona acollida que ens van 
donar, ens van fer sentir com a casa 
nostra. Germinal també és casa 
vostra! 

Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 



Concentració de suport a Amadeu Casellas davant la seu d’Institucions Penitenciàries l’agost passat. ALBERT GARCIA 

La lluita del pres 
anarquista Amadeu Casellas 


El pres osonenc Amadeu 
Casellas fa més de 30 anys 
que està empresonat, acusat 
d'haver dut a terme diversos 
atracaments i robatoris a 
bancs. La seva finalitat era 
destinar aquests diners a 
diverses lluites obreres. 

Mireia Roselló 

Sants 


Amadeu Casellas ha abandonat la va¬ 
ga de fam després que el Síndic de 
Greuges de Catalunya li hagi promès 
el tercer grau penitenciari. Actual¬ 
ment es troba a la presó de Brians II 
recuperant-se de les seqüeles físiques 
i anímiques que li han deixat aquesta 
llarga i dura protesta. Les autoritats 
penitenciàries asseguren que quan 
estigui totalment recuperat li conce¬ 
diran els permisos previs. Quan els 
hagi superat podrà accedir al tercer 
grau, en què podrà sortir a treballar 
durant el dia i haurà de retornar a un 
centre penitenciari obert per dormir. 

LA HISTÒRIA 

L’Amadeu Casellas és un pres anar¬ 
quista que fa més de 30 anys que és a 


la presó, acusat de fer atracaments i 
robatoris a entitats bancàries, amb el 
fi de destinar els fons aconseguits a 
diverses lluites obreres i al moviment 
anarquista. Ha estat una persona 
molt activa en la denúncia de la situa¬ 
ció deplorable en què es troben les 
presons de l’Estat, on la població re¬ 
clusa supera el doble o el triple de la 
seva capacitat. Una altra de les de¬ 
núncies que ha portat a terme ha es¬ 
tat la vulneració sistemàtica dels 
drets dels presos i preses i el tracte 
vexatori que reben de la major part 
dels fúncionaris de presons i dels di¬ 
versos cossos policials. Com a eina 
de protesta ha fet 50 vagues de fam i 
les institucions penitenciàries, com a 
represàlia, l’han traslladat a cel·les 
d’aïllament on s’ha passat anys sen¬ 
se veure ningú i tenint només dues 
hores de pati tot sol. 

En la darrera vaga, que va acabar 
el passat 5 de setembre, reclamava 
un tercer grau que per llei li pertoca, 
ja que havia complert les tres quartes 
parts de la condemna, té una con¬ 
ducta favorable, està en possessió 
d’una proposta ferma de contracte 
de treball i té un ampli cercle d’amis¬ 
tats i familiars. Aquesta decisió la va 
prendre per posar de manifest la im¬ 
punitat amb què els equips de tracta¬ 
ment (que són els òrgans que conce¬ 


deixen els diferents graus penitencia¬ 
ris als presos i preses) falsejaven els 
seus informes i li denegaven el tercer 
grau tot i complir els requisits. Una 
altra de les seves peticions era que es 
complís la limitació del temps de la 
seva condemna, que és de 30 anys i 
que queda recollida en el Codi Penal. 

SUPORT AL CARRER 

Per recolzar l’Amadeu i evidenciar al 
carrer aquesta situació, diversos 
col·lectius d’arreu de l’Estat han des¬ 
envolupat diversos actes de protesta. 
La mare de l’Amadeu, amb diverses 
persones del grup de suport, va fer 
una roda de premsa a l’Hospital de 
Terrassa, que és on l’Amadeu va ser 
traslladat quan va començar la vaga 
de fam. A Barcelona es va fer una ma¬ 
nifestació que va recórrer el centre 
de la ciutat encartellant i fent pinta¬ 
des al·lusives al cas. També es van fer 
diverses concentracions a moltes po¬ 
blacions, tant al Principat com a fora, 
i es van reivindicar diversos sabotat¬ 
ges en solidaritat amb l’Amadeu. 

Tota aquesta solidaritat ha volgut 
ser criminalitzada pels Mossos d’Es¬ 
quadra, que van fer identificacions 
intimidatòries a alguns participants 
de les manifestacions i les concentra¬ 
cions de Barcelona. A més a més d’a¬ 
questes mesures, institucions peni¬ 


tenciàries ha obert un expedient san- 
cionador al pres polític Franki (ac¬ 
tualment complint el tercer grau i 
acusat d’estripar una bandera espan¬ 
yola i europea de l’ajuntament de Te¬ 
rrassa) per escriure una carta en soli¬ 
daritat amb l’Amadeu. Institucions 
sosté que aquesta carta suposa una 
falta de respecte i aquesta sanció, si 
es tirés endavant, podria significar el 
compliment d’un mes de tancament 
parcial a la secció oberta de la Model, 
d’on només podria sortir per anar a 
treballar. En Franki també va ser in¬ 
format que si era denunciat o algú es 
querellava contra ell a causa de la 
carta, podria perdre el tercer grau i 
ingressar de nou a presó. 

Ha calgut l’esforç de molta gent i 
que la vida de l’Amadeu corrés un 
perill clar perquè les autoritats reac¬ 
cionessin i complissin la seva pròpia 
llei. És un cas més en l’enorme llista 
d’injustícies que el sistema carcerari 
arrossega i de la impunitat i l’arbitra¬ 
rietat amb què actuen tant les atori- 
tats penitenciàries com els fúnciona¬ 
ris. És important donar llum a 
aquests abusos de poder que es do¬ 
nen a les presons i que la societat co¬ 
negui la realitat d’uns espais que les 
forces polítiques volen amagar i con¬ 
demnar a la invisibilitat perquè cada 
vegada se’n produeixin menys. 


De la Festa 
Major de Sants... 


La regidora del 
Districte (i tot el 
seu equip) ha 
tornat demostrar 
al barri la seva 
incompetència a 
l’hora de gestio¬ 
nar la Festa Ma¬ 
jor d’aquest any. 


...a la massificada 
Mercè 


L’Ajuntament sem¬ 
bla voler que les 
festes de la Mercè 
es converteixin en 
un aparador més 
de la Barcelona 
turista, apostant 
per unes festes 
gens populars. 




SOLIDARITAT 


Absolució 

Jona 

Jonathan, Jona, un jove de 23 del 
barri de la Sagrada Família, s’en¬ 
fronta a una petició fiscal de vuit 
anys de presó i més de 3.000 eu- 
ros de pena multa, sota l’acusació 
d’haver participat en aldarulls con¬ 
tra la Policia. Els fets es remunten 
a l’octubre del 2006, a la manifes¬ 
tació veïnal de rebuig al desallotja¬ 
ment del Forat de la Vergonya, un 
parc construït pels veïns al barri 
de Sant Pere, a Ciutat vella. En fi¬ 
nalitzar la marxa de protesta un 
grup d’encaputxats va llançar co¬ 
ets i projectils contra els antidis- 
turbis dels Mossos d’Esquadra i 
uns dies més tard en Jona va ser 
detingut a la porta de casa seva 
per agents de paisà. 

El col·lectiu de suport al jove 
assegura que els fets de què se l’a¬ 
cusa són falsos i que en Jona va 
marxar en acabar la manifestació. 
Per aquest motiu critiquen que, en 
realitat, se’l jutjarà per haver parti¬ 
cipat en una manifestació i que es 
pretén castigar el jove pel seu 
compromís social. Són destaca- 
bles, a més, totes les mostres de 
suport que està rebent des de dife¬ 
rents punts dels Països Catalans. 


Fes-te amic o amiga de 

la Burxa 

Les subscripcions a la burxa acompliran dos 
objectius: fer-la arribar allà on la seva 
distribució no arriba i contribuir 
econòmicament al seu manteniment. 

Es pot fer de diverses maneres: mitjançant 
correu convencional, per domiciliació 
bancària o manualment (pots deixar-ho al 
Terra d'Escudella, c/Premià,20). 

Així que ja saps! 


Nom____ 

Cognoms__ 

Carrer i número_ 

Codi Postal_Població. 

Telèfon_DNI_ 


Vull rebre la burxa a casa 


□ 


Amic/amiga de 

LA BURXA 

3 euros/mes 


Col·laboració 
anual amb 

LA BURXA 


Aportacions 
voluntàries a 

LA BURXA 

□ 

(36 euros l’any) 


□ 

5 euros/mes 
(60 euros l’any) 


euros 

(escriure amb 
claretat) 


DOMICILIACIÓ BANCÀRIA 


Caixa/Banc 

Nom del titular 

CODI ENTITAT 

□ □□□ 

CODI SUCURSAL 

□ □□□ 

CODI SEGURETAT 

□ □ 

NÚM DE COMPTE 

□ 

□ 

□ 

□ 

□ 

□ 

□ 

□ 

□ 

□ 

Es prega que entregueu fins a nova ordre els rebuts que 
presentarà la burxa 

Data 

Signatura 

la Burxa 

ENRIC DURAN: 

«M’agradaria que 
altra gent agafés 
l’exemple i 
l’apliqués als 
moviments socials» 


El matí del dia 1 7 de setem¬ 
bre, els treballadors i treba¬ 
lladores que agafaven 
metros i autobusos per anar 
a la feina topaven amb un 
diari gratuït desconegut fins 
llavors. Repartit a més de 
200 poblacions de parla 
catalana, Crisi explicava que 
els bancs són un mecanisme 
d'estafa a l'engròs i que cal 
lluitar contra el capitalisme 
per transformar la realitat 
d'explotació laboral. El 
periòdic servia sobretot, 
però, per explicar que el 
barceloní Enric Duran ha 
demanat préstecs a bancs i 
caixes per valor de 492.000 
euros i que no els pensa 
retornar. Els ha donat, diu, a 
moviments socials catalans. 

Laia Atarriba I Piguillem 

Barcelona 


Com es pot enganyar tan fàcil¬ 
ment un banc si per un préstec et 
demanen tanta paperassa? 

Aprenent quins són els seus criteris a 
l’hora de concedir préstecs i dema¬ 
nant-los allò que ells et volen prestar. 
I també descobrint quina informació 
sobre tu poden saber i quina no. 


Hem de recordar que els bancs ne¬ 
cessiten donar préstecs per funcio¬ 
nar i, per tant, per més crisi que hi 
hagi, no poden deixar de fer-ho. Da- 
perassa en demanen molta, especial¬ 
ment per a les empreses, però a títol 
personal tampoc tanta i és força pre¬ 
visible. 

Pots demostrar d’alguna manera 
que és cert el que dius que has fet? 

Si us referiu a l’acció d’expropiació, 
és fàcilment demostrable: a Barcelo¬ 
na hi ha guardades totes les cartes 
dels bancs exigint que els pagui i les 
cartes de desenes d’entrades en re¬ 
gistres de morosos. 

«Els bancs neces¬ 
siten donar prés¬ 
tecs per funcionar 
i, per tant, per 
més crisi que hi 
hagi, no poden 
deixar de fer-ho» 


Respecte a la destinació dels di¬ 
ners, no cal donar informació als 
enemics que la podrien utilitzar en 
contra dels interessos dels movi¬ 
ments socials; confio completament 
que l’experiència i el boca orella en¬ 
tre la gent dels moviments socials fa¬ 
ci que molta gent ho sàpiga, sense 


la burxa és una revista editada per un equip de 
redacció que es troba cada dilluns al vespre al 
CSA Can Vies 
(c. Jocs Florals, 42) 

que s’hagi d’assumir el risc de fer-ho 
públic. 

Proposes aquest mètode com una 
eina més de lluita contra els siste¬ 
ma capitalista que altra gent pugui 
tirar endavant? 

Doncs sí, per què no? M’agradaria 
que altra gent agafés l’exemple i l’a¬ 
pliqués als moviments socials que 
cregui. De la mateixa manera que el 
poder ens ataca amb multes i penes 
multa, nosaltres hauríem de respon¬ 
dre econòmicament, i una manera és 
aquesta. Tenim l’avantatge que les 
lleis estan fetes segons la cultura ca¬ 
pitalista, segons la qual costa d’imagi¬ 
nar que una persona es conformi a 
ser morosa tota la vida, sense propie¬ 
tats, ni nòmines gaire per sobre del 
sou mínim. Així que es poden treure 
quantitats respectables sense cap risc 
de presó. Si es vol fer com a desobe¬ 
diència civil pública, com faig jo, ja és 
una elecció personal. 

Hi ha qui em pregunta si ara que 
s’ha desvetllat es podrà tornar a fer 
una acció com aquesta. Recordo el 
que deia abans: els bancs ho necessi¬ 
ten, per tant, sempre hi haurà uns 
préstecs que ells estaran disposats a 
concedir, i com que cada vegada som 
més, no tenen manera de preveure 
qui està demanant préstecs realment 
i qui ho fa amb idea de no retornar- 
los. Com a màxim, pot ser que millo¬ 
rin algun detall concret de control, 

però ara tinc (i, per tant, tenim) mol¬ 
ta més informació que quan vaig co¬ 
mençar, així que sóc optimista en 
aquest sentit. 

«És important 
guardar a l'imagi¬ 
nari col·lectiu que 
som capaços de 
difondre una 
informació per 
davant dels mass 
media» 

Has previst les possibles repercus¬ 
sions del cas tant en l’àmbit perso¬ 
nal com pel que fa als grups a qui 
has donat diners? 

Pel que fa al risc per a les perso¬ 
nes, no n’hi pot haver cap, segons 
l’assessorament legal que he rebut. 
Qualsevol repressió que es pugui 
produir fora d’aquest marc serà total¬ 
ment injustificada i fàcilment denun¬ 
ciable. 

Sobre les aportacions econòmi¬ 
ques, legalment només són retorna- 


En aquesta Burxa hi han col·laborat: 

Jordina i Laia SànchezAmat, Ignasi, Cristina, Carme 

Giralt, Albert García, Assemblea de Can Vies, Marc 
Faustino i Vidal, Cooperativa Germinal, Roger 
Sànchez Amat, Natàlia Ramos, Joana Garrigosa, Marc 
Garcia, Montse Cervera, Edu Bayer, Jordi Fexas, 
Serena Vera, Mireia Roselló, Mia, Laia Altarriba i 
Piguillem i Àlex Tisminetzky. 


bles els diners que s’hagin concedit 
com a donació legalment escrita en 
el llibre de comptes d’una entitat. 
Evidentment, ja m’he cuidat que els 
diners no es moguessin en aquestes 
condicions. 

Què et sembla el ressò que ha tin¬ 
gut l’acció en els mitjans de comu¬ 
nicació de masses? 

Hem aconseguit superar el filtre me- 
diàtic i penso que la gran causa ha es¬ 
tat la publicació i distribució de Crisi 
arreu del territori. Sabent que cente¬ 
nars de milers de persones podien 
accedir directament a aquesta infor¬ 
mació, era difícil que els mitjans de 
comunicació nacionals poguessin 
optar fàcilment per una criminalitza- 
ció o manipulació. Quedava la possi¬ 
bilitat de la censura, però penso que 
els hem agafat de sorpresa, i abans 
que es puguessin plantejar res, el te¬ 
ma ja estava en boca de tothom. 

Crec que és important guardar a 
l’imaginari col·lectiu, a partir de l’ex¬ 
periència de la distribució massiva de 
Crisi , que, si ens ho proposem, som 
capaços de difondre una informació 
per davant dels mass media. Calen 
diners, sí, però tampoc en calen tants 
per al que podem ser capaces de fer 
col·lectivament. 


http://www. 17-s.info 


AOkupem les ones es pot veure una entrevista al Robin Bank, sobrenom amb què també es coneix l’Enric . OKUPEMLESONES.BURTV 

Agenda 



gènere, transsexual i intersexual 


[Lloc: plaça Universitat] 
[DIUMENGE 12 d'octubre] 


Manifestació antifeixista 


[Lloc: plaça de Sants] 


[DILLUNS 13 d'octubre] 


Concert homenatge a Xiri- 


[Lloc: Palau de la Musica ] 


[DIUMENGE 19 d'octubre] 


concert de Pi de la Serra 

[Lloc: 

Centre Cívic Casinet d'Hc 

[DISSABTE 11 d'octubre] 

tstafrancs] 

^Manifestació del 

luita trans- 


[DISSABTE 25 d'octubre] 

10.00 

plaça de Sants i Cotxeres de Sants. 
Organitza: CAL ] 

[DIJOUS 30 d'octubre] 


Presentació del CD La 


Rumba de Sants. 


del Vapor Vell. Organitza: 
Plataforma pel Soterrament de les 
Vies i contra el Pla de l'Estació ] 


TEATRE PER LA IDENTITAT: 

Teatre: La veu de Miguel 
Hemàndez i Re-pressió 


[DISSABTE 25 d'octubre] 

19.00 | 

[Lloc: La Casona, Càceres, 8. 
Organitza: Plataforma Argentina 
contra la Impunitat] 


I Consulteu els actes de la Universitat Lliure i 
de l'Ateneu Llibertari de Sants ala pàgina 5 


CAN VIES Jocs Florals, 42 [ CENTRE SOCIAL DE SANTS Olzinelles, 30 ] [ CASAL INDEPENDENTISTA Premià, 31 ] [ ESPAI OBERT Violant d’Hongria, 71 ] [ LA CIUTAT INVISIBLE Riego, 35 ] [ TERRA D’ESCUDELLA Premià, 20 
[ TETERIA MALEA Riego, 16 PIM PAM FILMS Valladolid, 25 CASTELLERS DE SANTS Vallespir, 28 www.borinots.cat ] [ DIABLES DE SANTS www.diablesdesants. org ] [ ATENEU LLIBERTARI Maria Victòria, 10 ] 







































































































